|  |  |
| --- | --- |
| Numri i lëndës: | 2018:034962 |
| Datë: | 29.05.2019 |
| Numri i dokumentit: | 00334864 |

**P.nr. 905/15**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** me gjyqtaren Violeta Husaj Rugova, me pjesëmarrjen e sekretares juridike Zelfije Prekaj, në çështjen penale ndaj të akuzaurit L K për shkak të veprës penale sulm ndaj personit zyrtar ne kryerjen e detyrës zyrtare nga neni 410 par. 1 të KPRK-së, duke vendosur sipas aktakuzës së Prokurorisë Themelore në Pejë-Departamenti i Përgjithshëm, PP.nr. 1412/14 të dt. 01.12.2015, pas mbajtjes së shqyrtimit fillestar në prezencë të Prokurorit të shtetit Lumturije Vuçetaj, të akuzuarit L K mbrojtësit të tij av. Agim Shala sipas autorizimit, të dëmtuarit F.F me dt. 16.05.2019 mori dhe me datë 29.05.2019 përpiloi këtë:

**A K T GJ Y K I M**

I akuzuari L K, i biri i A dhe nënës H e gjinisë G, i lindur me dt...., në fsh. V K Pejë ku edhe jeton, student, i pa martuar, gjendja e mesme ekonomike, i identifikua me nr. personal .., shqiptar shtetas i R. se Kosovës.

**ËSHTË FAJTOR**

**Për shkak se:**

Me dt. 10.07.2014 rreth orës 10.00 në Pejë në rr. “B. K”, pikërisht afër rrokaqiellit, e sulmon personin zyrtar – togerin F.F, i cili ndihmon në kryerjen e detyrave zyrtare lidhur me sigurinë e përgjithshme, në atë mënyrë që i dëmtuari së bashku me kolegët e tij vërejne veturën e llojit Mercedes, me ngjyrë të kuqe, me targa 03-337-DR, të parkuar në mënyrë të kundërligjshme, ashtu që posa i dëmtuari me kolegët e tij afrohen afër vetëurës, aty vjen i pandehuri, të cilit policët i kërkojnë dokumentet, ku aty ndërhynë i pandehuri i dytë i cili bëhet agresivë me policët dhe gjersa policët tenetojnë ta arrestojnë të pandehurin e dytë, ndërhyn i pandehuri i parë i cili e sulmon të dëmtuarin, ku e kap për krahu dhe e shtynë, ku policët detyrohen të përdorin sprejin OC, me qëllim që ta arrestojnë të pandehurin.

-Me çka ka kryer vepër penale sulm ndaj personit zyrtar ne kryerjen e detyrës zyrtare nga neni 410 par. 1 të KPRK-së.

Andaj gjykata duke u bazuar në nenin, 7, 41, 43,45,47, 73 të KPRK-së, dhe nenit 410 par. 1 te KPRK-së, të akuzuarit i shqipton:

**GJYKON**

Me dënim me burgim në kohëzgjatje prej 3 (tre) muaj.

Me pëlqimin e të akuzuarit dënimi me burgim i zëvendësohet në dënim me gjobë në shumën prej 700 € (shtat qind euro), e të cilin dënim është i obliguar që ta paguaj në afat prej 3 (tre) muaj, nga dita e plotfuqishmërisë së aktgjykimit.

Nëse i akuzuari nuk e paguan gjobën në tërësi brenda afatit te caktuar, i njëjti do të shkon në vuajtje të dënimit me burg të cekur më lartë.

I akuzuari është obliguar që në emër të shpenzimeve paushalle gjykatës ti paguaj shumë prej 30 euro, dhe shumën prej 30 euro në emër të kompensimit për viktimat e krimit, në afat prej 15 ditësh pasi që aktgjykimi të merr formën e prerë.

Të akuzuarit i konfiskohet brisku ngjyre kafe i konfiskuar më parë sipas dëftesës për konfiskim të dt.10.07.2014.

**A r s y e t i m**

Prokuroria Themelore në Pejë-Departamenti i Përgjithshëm, ka ngrit aktakuzë PP.nr. 1412/14 dt. 01.12.2015, ndaj të akuzuarve L K për shkak të veprës penale sulm ndaj personit zyrtar ne kryerjen e detyrës zyrtare nga neni 410 par. 1 të KPRK-së dhe A K për shkak të veprës penale pengim i personit zyrtar në kryerjen e detyrave zyrtare nga neni 409 par. 1 të KPRK-së.

Gjykata për te pandehurin A K ka veçuar procedurën nga i pandehuri L K, nga se nuk ka mundur të siguroj prezencën e të pandehurit A K ne procedure as me ftesë të rregullt dhe as pas lëshimit të urdhër arrestit.

Pas leximit të aktakuzës nga ana e Prokurorit të shtetit, në seancën e shqyrtimit fillestar, gjykata është bindur se i akuzuari e ka kuptuar aktakuzën dhe të akuzuarit ju ka dhënë mundësinë që të deklarohet për pranimin ose mos pranimin e fajësisë.

I akuzuarit L K deklaron se i ka kuptuar pasojat dhe përpirësit e pranimit të fajësisë dhe se e pranon fajësinë për vepër penale që i vihet në barrë.

Mbrojtësi i të akuzuarit av. Agim Shala nga Pejë u pajtua me pranimin e fajësisë nga ana të të akuzuarit L K.

Prokurorja deklaron se pajtohem me pranimin e fajësisë pasi që i njëjti është i vullnetshëm dhe është në përputhje me provat të cilat gjenden në shkresat e lëndës.

Në vijim gjykata duke shqyrtuar fajësinë nga ana e të akuzuarit vlerësoi se pranimi i fajësisë është bërë në mënyrë vullnetare nga i akuzuari dhe pa kurrfarë presioni dhe se pranimi i fajësisë mbështetet në provat të cilat gjenden në shkresat e lëndës.

Duke pasur parasysh të lartcekurat gjykata e ka aprovuar pranimin e fajësisë nga ana e të akuzuarit dhe ka vërtetuar se nuk ekziston ndonjë rrethanë për hudhje të aktakuzës konform nenit 253 të KPPRK-së, se janë plotësuar kushtet nga neni 248 të KPPRK-së, atëherë në këtë çështje nuk është zbatuar procedura e provave, por gjykata ka vazhduar me shqiptimin e dënimit.

Se i akuzuari është fajtor, gjykata është bindur duke u bazuar në pranimi i fajësisë nga ana e të akuzuarit, si dhe duke pasur parasysh provat të cilat gjenden në shkresat e lëndës siç janë: raporti fillestar i incidentit me nr. të rastit 2014-DA-1771 dt. 10.07.2014, raporti i policit O G dt. 10.07.2014, raporti i policit K L dt. 10.07.2014, raporti i policit S P dt. 10.07.2014, raporti i policit F.F dt. 10.07.2014, raporti mjekësor për të lënduarin, deklarata e të pandehurit L dhënë në polici me dt. 10.07.2014, dëftesa mbi konfiskimin e pronës, deklarata e të pandehurit A dhënë në polici me dt. 10.07.2014, aktvendii mbi ndalimin e të pandehurve, si dhe shkresat tjera të lëndës, andaj edhe e shpalli fajtor si ne dspozitiv te këtij aktgjykimi.

Gjykata gjatë shqyrtimit gjyqësor nuk ka gjetur se ekzistojnë rrethana për përjashtimin e përgjegjësisë penale të akuzuarit, andaj i akuzuari është penalisht përgjegjës.

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se: i akuzuari e ka pranuar fajësinë, pati sjellje korrekte para gjykatës, premton se nuk do të përsërit më veprime të tilla. Ndërkaq nga rrethanat rënduese për të akuzuarin gjykata gjeti se ka në zhvillim e sipër procedurën penale pranë departamentit të krimeve të rënda PKR.nr.384/12.

Në mungesë të ndonjë rrethane tjetër rënduese gjykata të akuzuarin e gjykoi si në dispozitiv të këtij aktgjykimi duke konsideruar se dënimi i shqiptuar të akuzuarit është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë. Gjykata gjithashtu është bindur se vendimi mbi dënimin do të shërbej për arritjen e qëllimit të dënimit në pengimin e të akuzuarin në kryerjen e veprave penale në të ardhmen si dhe do të ndikoi edhe si preventivë gjenerale për personat tjerë që të përmbahen nga kryerja e veprave penale, qëllim ky i paraparë me nenin 41 të KPRK-së.

Konform nenit 47 të KPRK-së të akuzuarit dënimi me burg iu zëvendësua me dënim me gjobë si në sidpozitiv të këtij aktgjykimi, pasi që i akuzuari në konsultim me mbrojtësin e tij dha pëlqimin për zëvendësimin e dënimit me burg në dënim me gjobë.

Duke u bazuar në nenin 450 të KPPRK-së, e obligoi të akuzuarin në paguarjen e paushallit gjyqësorë.

Vendimi mbi konfiskimin si në dispozitiv të këtij aktvendimi u mor konform nenit 62 dhe 69 të Kodit penale të Republikës së Kosovës.

Konform nenit 39 par.1,2,3 nen par.3.1 të Ligjit për kompensimin e viktimave të krimit e obligoj me pagesën e taksës si në dispozitivin e këtij aktgjykimi.

Pala e dëmtuar F.Fdeklaroi se nuk ka kërkesë për dëmshpërblim.

Nga sa u tha më lart u vendos si në dispozitiv të këtij aktgjykimi konform nenit 365, të KPPRK-së.

**GJYKATA THEMELORE PEJË**

**DEPARTAMENTI I PËRGJITHSHËM , DIVIZIONI PENAL**

**2018:034962, 29.05.2019**

**G j y q t a r j a**

**\_\_\_\_\_\_\_\_\_\_\_\_\_\_\_\_\_\_\_\_**

Violeta Husaj Rugova

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.